Neljä nigerialaisnaista pahoinpiteli yhden nigerialaisnaisen Helsingin Eerikinkadun ja Yrjönkadun risteyksessä kesäkuun alussa.

Pahoinpitelyn syy on poliisin mukaan prostituoitujen rajakiista.

Esitutkintamateriaalin mukaan naista viillettiin kasvoihin partaveitsenterällä.

Neljälle nigerialaisnaiselle vaaditaan ehdotonta vankeutta törkeästä pahoinpitelystä. Lisäksi viiltäjäksi epäilty nainen sai syytteen myös parituksesta.

Pahoinpitelyn syy on poliisin mukaan prostituoitujen rajakiista. Kaikki syytetyt ja uhri ovat nigerialaisia.

Esitutkintamateriaalin mukaan naista viillettiin kasvoihin partaveitsenterällä. Lisäksi häntä lyötiin ja potkittiin samalla, kun muut naiset pitivät hänestä kiinni.

Uhri sai tilanteessa vakavat vammat. Hänen oikeaan poskeensa tuli noin 12 senttiä pitkä teräväreunainen haava oikeasta kulmakarvasta leukaperään asti. Vasemmassa poskessa oli 5 sentin mittainen syvä haava. Lisäksi oikeassa etusormessa ja peukalossa oli syvät puremahaavat, jotka olivat rikkoneet sormien ihon.

Sääntöjä

Osa naisista myönsi poliisikuulusteluissa työskentelevänsä prostituoituina. Osa taas kielsi olleensa pahoinpitelyiltana tarjoamassa seksipalveluita.

Tapahtumat saivat alkunsa, kun pahoinpitelyn uhri tiedusteli yhdeltä naisista Helsingin Mannerheimintien McDonald ' sin edessä, oliko hän varastanut rahaa yhdeltä asiakkaalta. Tämä on kiellettyä katuprostituoitujen ”sääntöjen” mukaan.

Tilanne kärjistyi taka-ajoksi, jossa varkaudesta epäilty nainen juoksi edellä ja toinen nainen hänen perässään. He päätyivät Eerikinkadun ja Yrjönkadun risteykseen, jossa tappelu alkoi. Pian paikalle tuli myös muita nigerialaisnaisia, jotka esitutkintamateriaalin mukaan osallistuivat raha-asiaa tiedustelleen naisen pahoinpitelyyn. Uhri yritti puolustautua kynsimällä ja repimällä naisia hiuksista.

Uhrin mukaan yksi pahoinpitelijä oli sanonut pahoinpitelyn aikana, että ”pitäkää hänet maassa, pitää merkata häntä” ja viiltänyt häntä kasvoihin.

Vangittuna

Pahoinpitelyllä oli useita silminnäkijöitä, sillä se tapahtui ravintoloiden suljettua ovensa puoli neljän aikaan sunnuntaina aamuyöstä.

Kaikki syytetyt ovat olleet vangittuna tapahtumaillasta lähtien. Neljälle nigerialaisnaiselle vaaditaan ehdotonta vankeutta törkeästä pahoinpitelystä. Lisäksi viiltäjäksi epäilty nainen sai syytteen myös parituksesta.

Asian oikeuskäsittely alkoi viime perjantaina. Tuomio annetaan ensi viikolla.